polyglot-tagger/wikipedia-language-snippets-filtered huggingface dataset:
சக்காரா என்ற பெயர், பெர்பெர் இன பழங்குடி மக்களின் பெயரான பெனி சக்கார் எனும் பெயரிலிருந்து சக்காரா எனும் பெயர் தோன்றக் காரணமாக இருக்கலாம் என தொல்லியல் அறிஞர்கள் கருதுகின்றனர்.
பழைய எகிப்திய இராச்சியத்தை ஆண்ட நான்காம் வம்சம், ஐந்தாம் வம்சம் மற்றும் ஆறாம் வம்ச பார்வோன்கள் அனைவரும் சக்காரா நகரத்தைச் சுற்றிலும் தங்கள் கல்லறைகளை பிரமிடுகள் வடிவத்தில் சிறிய அளவில் நிறுவிக் கொண்டனர். சக்காரா நகரத்தில் மன்னர்களின் கல்லறைகளுக்கு அருகில் அரசவை உறுப்பினர்களின் கல்லறைகள் நிறுவப்பட்டுள்ளது.
எகிப்தின் துவக்க கால அரச மரபுகளில் ஒன்றான எகிப்தின் மூன்றாம் வம்ச மன்னர்களால் சக்காரா நகரத்தில் பார்வோன்கள் மற்றும் அரச குடும்பத்தினர்களின் கல்லறைப் பிரமிடுகள் கட்டப்பட்டது. சக்கரா நகரத்தின் வடக்கில் அபுசர் பகுதியும், தெற்கில் தச்சூர் தொல்லியல் நகரம் உள்ளது.
எகிப்தின் மத்திய கால ஆட்சியின் தலைநகரமாக மெம்பிசு இல்லாதபடியால், சக்காராவில் மன்னர்களின் நினைவுச் சின்னங்கள் எதும் எழுப்படவில்லை. அரச குடும்பத்தவர்கள் அல்லாதவர்களின் சில நினைவுச் சின்னங்கள் சக்காரா நகரத்தில் கண்டுபிடிக்கப்பட்டுள்ளது.
சக்காரா நகரம், எகிப்தின் தேசியத் தலைநகரமான கெய்ரோ பெருநகரத்திற்கு தெற்கே 20 கிலோ மீட்டர் தொலைவில் உள்ளது. சக்கார நகரத்தின் பரப்பளவு ஆகும்.
எகிப்தின் துவக்க கால அரச மரபின் இரண்டாம் வம்ச அரச குடும்பத்தினரின் கல்லறைகள், பிரமிடு வடிவில் சக்காரா நகரத்தின் வடக்கில் நிறுவப்பட்டது.
நாடுகள் அரசராலேயே ஆளப்பட்டுவந்தபோதிலும், சில காலங்களிலும் சில நாடுகளிலும் அரசனில்லாத குடியரசு நிலவியிருந்தது. இவைகளைச் சங்கம், கணம், அரட்டம் என்னும் பெயர்களால் குறிப்பிடுவர். இவை முக்கியமாக வட இந்தியாவில் உள்ள இமயமலைச் சாரல்களிலும், கோசல நாடு, மிதிலை நாடு, பஞ்சாப், சிந்து முதலிய பகுதிகளிலும் நிறைந்திருந்தன. இவைகளைக் குறித்து ஒரு தனி அத்தியாயம், சாந்தி பருவத்தில் உண்டு. இவைகளின் முக்கியக் குறைகள், ஒற்றுமைக் குறைவும், முக்கியமான ஆலோசனைகளையும், உபாயங்களையும் இரகசியமாக வைத்துக்கொண்டு நிறைவேற்ற இயலாததுமே என்று இந்த அத்தியாயம் குறிக்கும். கௌடிலியன் தனது நூலில், அரசர்கள் இந்தக் கணராச்சியங்களைச் சீர் குலைத்துத் தம் வசப்படுத்திக்கொள்வதற்கான பல சூழ்ச்சிகளைக் குறிப்பிட்டிருக்கிறான்.
அரசியல் கருத்துக்கள், பண்டைய இந்தியா அல்லது முற்கால இந்திய அரசியற் கருத்துருக்கள் இரிக் வேதத்தில், அரசியலைச் சார்ந்த தொடர்பான கருத்துக்கள் ஒன்றும் இல்லை. ஆனால், 'ராஜ்ய', 'ராஷ்டிர', 'க்ஷத்ர' முதலிய சொற்கள், இருக்கு வேதத்தின், மிகப் பழமைவாய்ந்த பகுதிகளில் காணப்படுவதாகச் சொல்லப்படுகிறது.
திருவனந்தபுரத்தில் பிறந்த கிரன்மயி இசையில் முறையான பயிற்சியை மேற்கொள்ளவில்லை, என்றாலும், இசையில் முதுகலை பட்டதாரியும் மற்றும் பேராசிரியருமான நெய்யாற்றிங்கரை எம். கே. மோகனச்சந்திரனின் சீடரான இவரது தாய் இலத்திகாவிடமிருந்து இசையின் அடிப்படைகளை கற்றுக்கொண்டார். சுவாதி திருநாள் இசைக் கல்லூரியின் பேராசிரியரான இவரது சிறிய தந்தை நடத்திய இசைப் பாடங்களை கேட்டு மேலும் இசை அறிவைப் வளர்த்துக் கொண்டார். இவரது தந்தை ஜி. மோகன், தூர்தர்ஷன் கேந்திரத்தின் நிகழ்ச்சிநிரல் தயாரிப்பாளராக இருந்தார்.
அபயா கிரன்மயி இவர் ஓர் இந்திய பின்னணி பாடகராவார். இவர் பல பாடல்களைப் பதிவு செய்துள்ளார். மலையாள மற்றும் தெலுங்கு மொழிகளில் திரைப்பட இசைக்கு பின்னணிக் குரலை வழங்கியுள்ளார்.
கிரன்மயி திருவனந்தபுரத்தில் வளர்ந்தார். அங்கு இவர் கார்மல் பள்ளியில் தனது ஆரம்பக் கல்வியைப் பயின்றார். கல்லூரியில் பொறியியல் படித்து வந்த இவர் இசையை ஒரு தொழிலாகத் தொடர படிப்பை கைவிட்டார்.
1947 இல் இந்தியப் பிரிவினையைத் தொடர்ந்து, கவுரும் இவரது பெற்றோரும் தில்லியின் காசியாபாத்துக்கு இடம் பெயர்ந்தனர். 1948 ஆம் ஆண்டில், தில்லி பல்கலைக்கழகத்தில் பஞ்சாபி இலக்கிய விரிவுரையாளர் பேராசிரியர் ஜோகிந்தர் சிங் சோடியை மணந்தார். இவரது திறமையை உணர்ந்து, கவுரின் கணவர் இவருக்கு ஆதரவாக இருந்தார். பின்னர், இவர் மும்பை இந்தி திரைப்படத் துறையில் பின்னணி பாடகியாகத் தன் வாழ்க்கையைத் தொடங்கினார். இவரை, இசை இயக்குனர் குலாம் ஹைதர் அறிமுகப்படுத்தினார். அவருக்கு கீழ் இவர் 1948 ஆம் ஆண்டு ஷாஹீத் திரைப்படத்தில் பட்னம் நா ஹோ ஜெயே மொஹாபத் கா ஃபசானா, அனா ஹை தோ அஜாவோ மற்றும் தக்தீர் கி ஆந்தி… ஹம் கஹான் ஔர் தும் கஹான் உள்ளிட்ட மூன்று பாடல்களைப் பாடினார். இருப்பினும் இவரது உண்மையான ஆர்வம் மேடை நிகழ்ச்சிகளிலும், பஞ்சாபி நாட்டுப்புற பாடல்களையும் புதுப்பித்தது. இறுதியில் இவர் 1952 இல் டெல்லிக்கு திரும்பினார்.
சுரிந்தர் கவுர் இவர் ஓர் இந்திய பாடகரும் மற்றும் பாடலாசிரியரரும் ஆவார். இவர் முக்கியமாக பஞ்சாபி நாட்டுப்புற பாடல்களைப் பாடினார். பஞ்சாபில், இவர் நாட்டுப்புற பாடல்களின் முன்னோடியாகவும் அவற்றை பிரபலப்படுத்தியதற்காகவும் புகழ் பெற்றார். கவுர் 1948 மற்றும் 1952க்கு இடையில் இந்தி படங்களுக்கான பின்னணி பாடகியாக இருந்தார். பஞ்சாபி இசைக்கு இவர் செய்த பங்களிப்பிற்காக, பஞ்சாபின் நைட்டிங்கேல் என புகழப்பட்டார். 1984இல் சங்கீத நாடக அகாதமி விருது மற்றும் 2006 இல் பத்மசிறீ ஆகியவற்றைப் பெற்றார்.
ஏறக்குறைய ஆறு தசாப்தங்களாக நீடித்த ஒரு வாழ்க்கையில், புல்லே ஷாவின் பஞ்சாபி சூபி கவிதைகள் மற்றும் சமகால கவிஞர்களான நந்த் லால் நூர்பூரி, அம்ரிதா பிரீதம், மோகன் சிங் மற்றும் சிவ்குமார் பட்டால்வி ஆகியோரின் "மாவன் 'தே தீன்", "ஜூட்டி கசூரி", "மதானியன்", "எஹ்னா அகியான்' சி பவன் கிவேன் கஜ்ரா" மற்றும் "கமன் டி ராத்" போன்ற வரிகளும் அடங்கும். காலப்போக்கில் இவரது திருமண பாடல்கள், குறிப்பாக "லத்தே டி சதர்", "சுஹே வெ சீரே வலேயா" மற்றும் "காலா டோரியா" ஆகியவை பஞ்சாபி கலாச்சாரத்தின் அழியாத பகுதியாக மாறிவிட்டன.
1943 ஆகஸ்டில் லாகூர் வானொலியில் ஒரு நேரடி நிகழ்ச்சியின் மூலமாக, சுரிந்தர் கவுர் தனது தொழில்முறையில் அறிமுகமானார். அடுத்த ஆண்டு 1943ஆகஸ்ட் 31 அன்று, இவரும் இவரது மூத்த சகோதரியுமான பிரகாஷ் கவுரும் தங்களது முதல் சேர்ந்திசை பாடலான " மாவன் தே தீன் ரால் பைத்தியன் " என்பதை பாடினர். இது, எச்.எம்.வி நிறுவனம் மூலமாக இந்திய துணைக் கண்டம் முழுவதும் இவர்களை பிரபல நட்சத்திரமாக உருவாக்கியது.
பிரித்தானிய இந்தியாவில் பஞ்சாபின் தலைநகரான லாகூரில் ஒரு பஞ்சாபி சீக்கிய குடும்பத்தில் சுரிந்தர் கவுர் பிறந்தார். இவர் பர்காஷ் கவுரின் சகோதரி மற்றும் தோலி குலேரியாவின் தாயார் ஆவார். இருவரும் பஞ்சாபி பாடகர்கள் ஆவர். இவருக்கு மூன்று மகள்கள் இருந்தனர். அதில் தோலி மூத்தவராவார்.
தில்லி பல்கலைக்கழகத்தின் பேராசிரியரான ஜோகிந்தர் சிங் சோடி என்பவரை கவுர் திருமணம் செய்து கொண்டார். இந்த தம்பதியருக்கு மூன்று மகள்கள் இருந்தனர். அவர்களில் மூத்தவர் பஞ்சாபி நாட்டுப்புற பாடகர் ஆவார். கவுர் 2006 இல் நியூ செர்சியில் ஒரு நீண்டகால நோயால் இறந்தார்.
ராபர்ட் லூயிஸ் ஃபாஸ் ஓர் அமெரிக்க நடனக் கலைஞர், இசை-நாடக நடன இயக்குனர் மற்றும் நாடக மற்றும் திரைப்பட இயக்குநர் ஆவார் . இவர் மேடை மற்றும் திரைப்படங்களில் இசை படைப்புகளை இயக்கம் மற்றும் நடன அமைப்பாளராகவும் பணிபுரிந்தார். அதில் 1954 ஆம் ஆண்டில் நடன அமைப்பாளராகப் பணிபுரிந்த தி பைஜாமா கேம் மற்றும் 1975 இல் வெளியான சிகாகோ மற்றும் 1972 இல் வெளியான காபரேட் ஆகிய திரைப்படங்கள் குறிப்பிடத் தகுந்தன ஆகும்.
1973 ஆம் ஆண்டில் இவர் ஆஸ்கார், எம்மி மற்றும் டோனி ஆகிய விருதுகளை வென்றார். ஒரே ஆண்டில் இந்த மூன்று விருதுகளையும் வென்ற ஒரே நபர் இவர்தான் .இவர் நான்கு முறை அகாதமி விருதுக்கு பரிந்துரை செய்யப்பட்டார்.காபரெட் திரைப்படத்திற்காக சிறந்த இயக்குநருக்கான அகாதமி விருதினை வென்றார். இவர் எட்டு முறை டோனி விருதினை வென்று சாதனை படைத்துள்ளார். இதில் ஏழு முறை நடன அமைப்பாளருக்காகவும் ஒரு முரை பிபின் திரைப்படத்தினை இயக்கியதற்காகவும் பெற்றுள்ளார்.
சூன் 23, 1927 இல் சிகாகோ, இலினொயில் இவர் பிறந்தார். இவரின் தந்தை சிரில் கே, ஃபாஸ் நார்வேஜியன் அமெரிக்கர் ஆவார். இவர் விற்பனையாளராக தி ஹெர்ஷே நிறுவனத்தில் பணியாற்றினார். இவரின் தாய் சாரா அலைஸ் ஃபாஸ் ஆவார். ஆறு குழந்தைகளில் இவர் ஐந்தாவது குழந்தையாகப் பிறந்தார்.
1957 ஆம் ஆண்டில் டோரிஸ் டே நடித்த தி பைஜாமா கேமின் திரைப்பட பதிப்பிற்கு இவர் நடன இயக்குநராகப் பணியாற்றினார். அடுத்த ஆண்டில் டாம் யன்கீசின் திரைப்பட பதிப்பிலும் இவர் நடன இயக்குநராகப் பணியாற்றினார்.
இவருக்கு 13 வயதாக இருந்தபோது, சிகாகோவில் சார்லஸ் கிராஸுடன் தொழில் ரீதியாக நடைபெற்ற தி ரிஃப் பிரதர்ஸ் என்ற நடன நிகழ்ச்சியில் கலந்துகொண்டார்.
இவர் ஐந்து திரைப்படங்களை இயக்கியுள்ளார். 1969 ஆம் ஆண்டில் ஷெர்லி மெக்லைன் நடிப்பில் வெளியான ஸ்வீட் சேரிட்டி இவரது முதல் திரைப்படம் ஆகும்.
எழில் மற்றும் கவின் இருவரும் எந்தவொரு நேரத்திலும் ஒருவரை ஒருவர் பார்த்துக் கொள்வதில்லை. இருவரும் அவரவர் வழியில் தனித்தனியே பயணிக்கின்றனர். நகரில் நடந்த ஒரு குற்றத்திற்காக காவல் ஆய்வாளர் பெப்சி விஜயன் எழிலைக் கைது செய்கிறார். பாதிக்கப்பட்டவரின் பக்கத்து வீட்டுக்காரர் எடுத்த ஒரு சுயமி ஒளிப்படத்தில் உள்ள உருவத்தை வைத்து எழில் காவல் ஆய்வாளரால் கைது செய்யப்படுகிறார். தற்செயல் நிகழ்வாக, காவலர்கள் குடித்து விட்டு வண்டி ஓட்டிய கவினையும் கைது செய்து அதே காவல் நிலையத்திற்கு அழைத்து வருகின்றனர். காவல் அதிகாரிகளுக்கு இவர்களின் உருவ ஒற்றுமை குழப்பத்தை ஏற்படுத்துகிறது. சகோரர்கள் இருவருமே கொலையில் தாங்கள் சம்பந்தப்படவில்லை என்று உறுதியாகக் கூறுகின்றனர். கோபால கிருஷ்ணன் தனது உதவியாளர் மலர்விழியை இந்த குழப்பமான வழக்கை விசாரிக்கச் சொல்கிறார்.
தடம் 2019ஆம் ஆண்டில் வெளியான இந்தியத் தமிழ் அதிரடித் திரைப்படம் மற்றும் குற்றப்புனைவு திரைப்படம் ஆகும். இத்திரைப்படம் மகிழ் திருமேனி என்ற இயக்குநரால் எழுதி இயக்கப்பட்டு இந்தர் குமார் என்பவரால் தயாரிக்கப்பட்டுள்ளது. திரை நட்சத்திரங்கள் அருண் விஜய், தன்யா ஹோப், மற்றும் வித்யா பிரதீப் ஆகியோர் முன்னணி கதாபாத்திரங்களி்ல் நடித்து்ளனர். இத்திரைப்படத்திற்கான பின்னணி இசையை அருண் ராஜ் என்பவர் செய்துள்ளார். ஒளிப்பதிவானது கோபிநாத் என்பவராலும், படத்தொகுப்பு என். பி. சிறீகாந்தாலும் செய்யப்பட்டுள்ளது.
எழிலின் சகோதரன் கவின் ஒரு புத்திசாலித்தனமான, தெருவில் சாதாரண வாழ்க்கை வாழக்கூடிய, கடத்தல்காரர்களிடமிருந்து பணத்தை ஏமாற்றி சுருட்டக்கூடிய, பல பெண்களின் காதலைப் பெற விரும்புபவராக, சட்டத்தில் உள்ள ஓட்டைகளைப் பற்றியெல்லாம் நன்கறிந்த இளைஞனாக இருக்கிறார். இவரது ஒரே பலவீனம் சூதாட்டம். இவரது அன்னையிடமிருந்து சீட்டாட்டத்தைக் கற்றுக்கொண்டிருந்தார். இவர்களின் தாயை இவர்கள் குழந்தைகளாக இருக்கும் போதே தந்தையார் பிரிந்திருக்கிறார்.
எழில் உயர் நடுத்தர வாழ்க்கையை வாழ்ந்து வரும் ஒரு கட்டுமானப் பொறியாளர் ஆவார். அவர் ஒரு பிஎம்டபிள்யூ மகிழுந்தினையும், வசதியான மாளிகையையும் கொண்டுள்ளார். கட்டுமானத் தொழில் சிறப்பாகச் சென்று கொண்டிருக்க வாழ்க்கை சிறப்பாக, சரியான பாதையில் சென்று கொண்டிருக்கிறது. திரைப்படத்துறை இதழியலாளரான தீபிகாவுடன் காதலில் விழுகிறார்.
இவ்வாறு பிரிந்தவர்கள் உறுதிக்கோட்டை வட்டகை நகரத்தார் என்ற தலைப்பில் ஓலைச்சுவடியில் ஒரு முறி எழுதி கட்டி இருக்கிறார்கள். அந்த முறியில் கொள்வினை, கொடுப்பினை, நன்மை, புதுமை, சுகசோபன காரியங்கள் எவ்விதம் செய்து கொள்வதென்று குறிப்பிடப்பட்டிருக்கிறது. பிரிந்து வந்த 104 புள்ளிகளும் மேற்படி முறிப்படி உறுதிக்கோட்டை, திட்டுக்கோட்டை, ஆவரங்குடி, கருங்குளம், பனக்கரை, சருகணி, ஏரியூர், சூரக்குடி ஆகிய ஊர்களில் குடியேறி நாளடைவில் இந்த ஊர்களைக் காலிசெய்து தற்சமயம் குமாரவேலூர், சீனமங்கலம், சண்முகநாதபட்டினம், .சொக்கநாதபுரம், கருங்குளம், ஆவரங்குடி, ஏரியூர், சூரக்குடி, புதூர் ஆகிய ஊர்களில் இருந்து வருகிறார்கள். ஒன்பது நகரகோவில்களில் நான்கு கோவில்களை சேர்ந்த நகரத்தார் மட்டுமே இந்த 104 புள்ளிகளில் அடக்கம்.
நகரத்தார் சம்பந்தமான பிரச்சினைகளை நகரக் கூட்டம் கூட்டி விவாதித்து முடிவு எடுப்பது, பழங்காலம் தொட்டு உள்ள மரபாகும். 12-07-1823 தேதியில் மாத்தூர் அருகே உள்ள உஞ்சனை என்ற ஊரில் 96 ஊர் நகரக் கூட்டம் நடந்து கொண்டிருந்தது. அன்று ஏரியூரைச் சேர்ந்த காக்கா வெள்ளையன் செட்டியார் என்பவர் கூட்டத்திற்கு தாமதமாக வந்துள்ளார். வந்த வேகத்தில் அவர் வந்த குதிரை வண்டி கிளப்பிய தூசி, கூட்டத்தில் இருந்தவர்கள் மேல் பட்டதால் நகரத்தார்கள் கோபம் கொண்டு கூட்டத்தை பாதியில் நிறுத்தி அவரை முதலில் அபராதம் கட்டி மன்னிப்பு கேட்க வேண்டும். அதற்குப் பிறகுதான் கூட்டம் நடத்தப்படும் என்று முடிவு எடுத்தார்களாம்.
ஆனால் காக்கா வெள்ளையன் செட்டியார் அதற்கு கட்டுப்படாமல் அந்த கூட்டத்தில் கலந்துகொள்ளாது கோபத்தில் வெளியேறி உள்ளார். அவரைச் சேர்ந்த பங்காளிகள் சிலரும், கொள்வினை, கொடுப்பினை செய்தவர்களில் சிலரும் சேர்ந்து ஆக மொத்தம் 104 புள்ளிகள் அவருடன் பிரிந்து சென்றுள்ளார்கள். இவ்வாறு நகர கூட்டத்தை மதிக்காமல் வெளியேறியவர்கள் மீது நகர முறைப்படி நடவடிக்கை எடுக்கப்பட்டது. கி.பி.1823-ல் பிரிந்ததிலிருந்து இவர்கள் திருமணங்களுக்கு நகரக் கோவில்களிலிருந்து மாலை அனுப்புவது நிறுத்தப்பட்டு விட்டது.
நாட்டுக்கோட்டை நகரத்தார் ஆதியில் நாக நாடு என்ற பகுதியில் வாழ்ந்து வந்த வைசியர்கள். தொண்டை நாட்டிற்கு வட மேற்கே இருந்த இந்த நாக நாடு பூகம்பத்தில் அழிந்துவிட்டதாகத் தெரிகிறது. இங்கிருந்து குடி பெயர்ந்து கீழ்க்கண்ட பகுதிகளில் வாழ்ந்ததாக வரலாற்று சான்றுகள் கூறுகின்றன.
இளையாற்றங்குடியார் மட்டுமே பின்னர் நாட்டுக்கோட்டை நகரத்தார் என்று அழைக்கப்பட்டனர். அரியூர் நகரத்தார் வடக்கு வளவு, தெற்கு வளவு மற்றும் நாகர்கோயில் ஏழூர் செட்டி சமூகம் என்று மூன்று பிரிவாக பிரிந்து வாழ்ந்து வருகிறார்கள். அதே போல் சுந்தரப்பட்டணத்தார் பல்வேறு காரணங்களால் கேரளத்தில் உள்ள கொல்லம் அருகே குடி பெயர்ந்து சென்று விட்டார்கள்.
என்றுதான் இருந்துள்ளனர். மூன்று பிரிவினரும் நாக நாட்டில் இருந்த காலத்திலிருந்தே மரகத விநாயகரை வழிபட்டு வந்துள்ளனர். பாண்டிய நாடு வந்த பின்தான் அரியூரார், இளையாற்றங்குடியார், சுந்தரப்பட்டணத்தார் என்று அழைக்கப்பட்டனர்.
கில்மேன் ஆல்ஃபிரட் கில்மானின் மகன் ஆவார், இவர் குட்மேன் & கில்மானின் தி பார்மகாலஜிகல் பேஸிஸ் ஆஃப் தெரபியூடிக்ஸ் எனும் நூலினை லூயிஸ் எஸ். குட்மேனுடன் இணைந்து எழுதியுள்ளார். யேல் பல்கலைக்கழகத்தில் உயிர் வேதியியலில் பட்டம் பெற்றார். 1962ஆம் ஆண்டில் பட்டம் பெற்ற பிறகு, அவர் ஆலன் கோனியுடன் பரோஸ் வெல்கம் & கம்பெனியில் பணிபுரிந்தார். ஏர்ல் வில்பர் சதர்லேண்ட், ஜூனியரால் அறிவுறுத்தப்பட்ட அவர், முனைவர் படிப்புக்காக கேஸ் வெஸ்டர்ன் ரிசர்வ் யுனிவர்சிட்டி ஸ்கூல் ஆஃப் மெடிசினில் சேர்ந்தார். அவர் 1969இல் அங்கு பட்டம் பெற்றார். பின்னர் அவர் 1969 மற்றும் 1971க்கு இடையில் மார்ஷல் நிரன்பெர்க்குடன் இணைந்து பணியாற்ற தேசிய நல கழகத்திற்குச் சென்றார்.
கில்மேன் 1971ஆம் ஆண்டில் வர்ஜீனியா பல்கலைக்கழக மருத்துவப் பள்ளியில் மருந்தியல் உதவி பேராசிரியராகவும், 1977இல் நிரந்தர பேராசிரியராகவும் ஆனார். 1981 முதல் டல்லாஸில் உள்ள டெக்சாஸ் பல்கலைக்கழக தென்மேற்கு மருத்துவ மையத்தில் மருந்தியல் துறைக்குத் தலைமை பேராசிரியராக இருந்தார். 2009இல் ஓய்வு பெற்ற பின்னர் , டெக்சாஸின் புற்றுநோய் தடுப்பு மற்றும் ஆராய்ச்சி நிறுவனத்தின் தலைமை அறிவியல் அதிகாரியாக இவர் நியமிக்கப்பட்டார். அவர் 2012ஆம் ஆண்டில் இந்தப் பொறுப்பினை ராஜினாமா செய்தார். 2005ஆம் ஆண்டு முதல் இவர் , எலி லில்லி அண்ட் நிறுவனத்தின் இயக்குநராகவும் இருந்தார்.
அவரது படைப்புகளுக்காக, 1984ஆம் ஆண்டில் கனடாவின் கெய்ட்னர் அறக்கட்டளை விருது, அடிப்படை மருத்துவ ஆராய்ச்சிக்கான ஆல்பர்ட் லாஸ்கர் விருது மற்றும் 1989ஆம் ஆண்டில்லூயிசா கிராஸ்ன் ஹார்விட்ஸ் பரிசு, மேலும் இதே ஆண்டில் நோபல் பரிசசினைப் பெற்றார். அவர் தேசிய அறிவியல் அகாதமி மற்றும் அமெரிக்க கலை மற்றும் அறிவியல் அகாதமியின் உறுப்பினராகவும், புற்றுநோய் ஆராய்ச்சி அகாதமிக்கான அமெரிக்க சங்கத்தின் உறுப்பினராகவும், 2013 முதல் , அறிவியல் கல்விக்கான தேசிய மையத்தின் ஆலோசனைக் குழுவின் உறுப்பினராகவும் தேர்ந்தெடுக்கப்பட்டார்.
கில்மான் கனெக்டிகட்டின் நியூ ஹேவனில் பிறந்தார். அவரது பெற்றோர் மாபெல் மற்றும் ஆல்ஃபிரட் கில்மேன் ஆவர். இவருக்கு ஜோனா கில்மேன் எனும் ஒரு மூத்த சகோதரி இருந்தார். அவர் நியூயார்க்கில் உள்ள வெள்ளை சமவெளியில் வளர்ந்தார், அதே நேரத்தில் அவரது தந்தை கொலம்பியா பல்கலைக்கழகம் மற்றும் ஆல்பர்ட் ஐன்ஸ்டீன் மருத்துவக் கல்லூரியில் பணியாற்றினார் .
ஆல்ஃபிரட் குட்மேன் கில்மேன் ஓர் அமெரிக்க மருந்தியல் நிபுணர் மற்றும் உயிர் வேதியியலாளர் ஆவார் . அவரும் மார்ட்டின் ரோட்பலும் 1994 ஆம் ஆண்டு உடலியல் அல்லது மருத்துவத்துக்கான நோபல் பரிசை " ஜி-புரதங்களைக் கண்டுபிடித்ததற்காகவும், உயிரணுக்களில் சமிக்ஞை கடத்தலில் இந்த புரதங்களின் பங்கிற்காகவும்" இணைந்து பெற்றனர்.
அறுபதுகளின் பிற்பகுதியில் ஒரு அறிவியல் மற்றும் தொழில்நுட்ப அருங்காட்சியகமாக முதன்முதலில் வடிவம் பெற்ற நேரு அறிவியல் மையம், 1977 ஆம் ஆண்டில், இந்தியாவின் மிகப்பெரிய ஊடாடும் அறிவியல் மையம் என்ற வடிவத்தை எடுத்தது. இதுபோன்ற பொது நிறுவனங்களின் உலக போக்குகளுக்கு ஈடுகட்டும் வகையில் இந்த மையம் அமைந்தது. 1977 ஆம் ஆண்டில் இந்த மையத்தில் முதன்முதலாக 'லைட் அண்ட் சைட் ' என்ற கண்காட்சி நடத்தப்பட்டது. அதைத் தொடர்ந்து 1979 ஆம் ஆண்டில் உலகின் முதல் அறிவியல் பூங்கா, குழந்தையின் சர்வதேச ஆண்டில். நவம்பர் 11, 1985 ஆம் நாளன்று நடத்தப்பட்டது. முழு அளவிலான அறிவியல் மையம், அப்போதைய இந்தியப் பிரதமராக இருந்த மறைந்த ராஜீவ் காந்தியால் பொதுமக்களுக்கு திறந்து வைக்கப்பட்டது.
இந்த மையமானது தேசிய அறிவியல் அருங்காட்சியகங்கள் சபையில் உள்ள நான்கு தேசிய அளவிலான அறிவியல் அருங்காட்சியகங்களில் ஒன்றாக அமைந்துள்ளது. இது மேற்கு மண்டல தலைமையகமாக இயங்கி வருகிறது. இது நாக்பூர், காலிகட், போபால், தரம்பூர் மற்றும் கோவா ஆகிய இடங்களில் ஐந்து அறிவியல் மையங்களுடன் செயல்படுகிறது, இது இந்தியாவின் மேற்கு பகுதியில் உள்ள மக்களுக்கு உதவுகிறது. அதன் செயல்பாடுகளின் ஒரு கூறாக, இந்த மையம் வழக்கமாக பொதுமக்கள் மற்றும் குறிப்பாக மாணவர்களின் நலனுக்காக விரிவான அறிவியல் கல்வித் திட்டங்கள், செயல்பாடுகளைக் கொண்டுள்ளதோடு போட்டிகளையும் ஏற்பாடு செய்து நடத்தி செய்கிறது.
நாட்டின் மிகப்பெரிய அறிவியல் மையமான நேரு அறிவியல் மையத்தில் அளவில் அமைந்துள்ளது. இதில் பல வகையான தாவரங்கள், மரங்கள் போன்றவை உள்ளன. இந்த அறிவியல் பூங்காவில், ஆற்றல், ஒலி, இயக்கவியல், போக்குவரத்து போன்றவற்றைக் கொண்ட 500 க்கும் மேற்பட்ட ஊடாடும் அறிவியல் கண்காட்சிப் பொருள்கள் நிறுவப்பட்டுள்ளன. அறிவியல் அறிவியல் மையத்தின் கட்டிடம், அதன் தனித்துவமான கட்டிடக்கலையைக் கொண்டு அமைந்துள்ளது. அங்கு பல்வேறு கருப்பொருள்களில் அமைந்த பல நிரந்தர அறிவியல் காட்சிப்பொருள்கள் பார்வைக்கு வைக்கப்பட்டுள்ளன.
நேரு அறிவியல் மையம் என்பது இந்தியாவின் மிகப்பெரிய ஊடாடும் அறிவியல் மையமாகும். இது மும்பையின் வொர்லியில் அமைந்துள்ளது. இந்தியாவின் முதல் பிரதமர் ஜவஹர்லால் நேருவின் பெயர் இந்த மையத்திற்கு சூட்டப்பட்டுள்ளது. 1977 ஆம் ஆண்டில், மையம் 'ஒளி மற்றும் பார்வை' கண்காட்சியுடன் தொடங்கியது, பின்னர் 1979 ஆம் ஆண்டில் ஒரு அறிவியல் பூங்கா கட்டப்பட்டது. நவம்பர் 11, 1985 ஆம் நாளன்று அப்போதைய இந்தியப் பிரதமராக இருந்த ராஜீவ் காந்தியால் இது பொதுமக்களுக்குத் திறந்து வைக்கப்பட்டது.
மும்பையின் நேரு அறிவியல் மையத்தின் பெற்றோர் அமைப்பான தேசிய அறிவியல் அருங்காட்சியகங்கள் சபையானது , நாடு முழுவதும் உள்ள 25 அறிவியல் மையங்கள் / அருங்காட்சியகங்களுடன், சிறந்த தரமான உள்கட்டமைப்பு மற்றும் திறமையான மனிதவளத்தைக் கொண்டு செயல்பட்டு வருவதோடு பிற தொடர்புடைய கல்வித் திட்டங்கள் மற்றும் செயல்பாடுகளைக் கொண்டு இயங்கி வருகிறது.
500 க்கும் மேற்பட்ட கை மற்றும் ஊடாடும் அறிவியல் கண்காட்சிப் பொருள்கள் அறிவியல் மற்றும் தொழில்நுட்பத்தின் பல்வேறு அம்சங்களை அடிப்படையாகக் கொண்டு அமைந்துள்ளன. மேலும் இங்கு அறிவியல் மற்றும் தொழில்நுட்பத்தின் சில வரலாற்று கலைப்பொருட்களின் சேகரிப்புகளும் உள்ளன. 3டி எனப்படுகின்ற முப்பரிமாண அறிவியல் கண்காட்சியும் மையத்தில் நடத்தப்பட்டு வருகிறது.
அய்லி டெக்சாஸ் இன் ரோஜர் நகரில் பிறந்தார்.இவர் பிறந்த சமயத்தில் அங்கு இனவெறி கலவரங்கள் ஏற்பட்டு இருந்தன.மேலும் இனவெறி காரணத்தினால் இவர் முதன்மை சமூகத்திடம் தொடர்பு கொள்வதற்கு தடை விதிக்கப்பட்டார்.இவருக்கு மூன்று வயதாக இருந்தபோது இவரது தந்தை இவரது குடும்பத்தை விட்டு வெளியேறினார்.தப்பிப் பிழைப்பதற்காக இவர் பருத்தி வயல்களிலும் அங்கு உள்ள வீடுகளிலும் வேலை பார்க்க வேண்டிய சூழலுக்கு ஆளாகினர். அங்குள்ள ஒரு தேவாலயத்தில் தஞ்சம் புகுந்தார் இரவு நேரங்களில் நடைபெறும் நடன நிகழ்ச்சிகளை மறைந்திருந்து பார்ப்பது எழுதுவது போன்ற வேலைகளை தனது வாழ்நாள் முழுவதும் செய்தார்
உலகின் மிக வெற்றிகரமான நடன நிறுவனங்களில் ஒன்றான ஆல்வின் அய்லி அமெரிக்கன் டான்ஸ் தியேட்டரை நிறுவினார். அவர் மற்றும் அதனுடன் இணைந்த அய்லி பள்ளியை கறுப்பின கலைஞர்களை வளர்ப்பதற்கும், ஆப்பிரிக்க-அமெரிக்க அனுபவத்தின் உலகளாவிய தன்மையை நடனத்தின் மூலம் வெளிப்படுத்துவதற்கும் புகலிடங்களாக இதனை உருவாக்கினார். இவரது படைப்புகள் திரையரங்குகள், பாலே மற்றும் ஜாஸ் போன்றவற்றின் மூலமாக அமெரிக்காவில் உள்ள கருப்பின மக்களின் வாழ்க்கையினை உலகம் முழுவதிலும் விழிப்புணர்வை ஏற்படுத்தும் பொருட்டு இவை செயல்படுகின்றன.
ஜூலை 15, 2008 அன்று, யுனைடெட் ஸ்டேட்ஸ் காங்கிரஸ் ஐ "உலகின் முக்கியமான அமெரிக்க கலாச்சார தூதர்" என்று ஒரு தீர்மானத்தை நிறைவேற்றியது. அதே ஆண்டு, இன் 50 வது ஆண்டு நிறைவை முன்னிட்டு, அப்போதைய மேயர் மைக்கேல் ப்ளூம்பெர்க் டிசம்பர் 4 ஆம் தேதி நியூயார்க் நகரில் "ஆல்வின் அய்லி தினம்" என்று அறிவித்தார், அப்போது ஆளுநர் டேவிட் பேட்டர்சன் நியூயார்க் மாநிலத்தின் சார்பாக இந்த அமைப்பை கௌரவித்தார்
1982 ஆம் ஆண்டில், அவர் தனது முதல் உடற்பயிற்சி நிகழ்படமான ஜேன் ஃபோண்டாவின் ஒர்க்அவுட் என்பதனை வெளியிட்டார். இது அதிகம் விற்பனையாகி சாதனை படைத்தது. அடுத்த 13 ஆண்டுகளில் இவர் 22 நிகழ்படங்களை வெளியிட்டுள்ளார். இந்த நிகழ்படங்கள் மொத்தமாக 17 மில்லியன் பிரதிகள் விற்பனையாகின. தனது இரண்டாவது கணவர் டாம் ஹேடனிடமிருந்து விவாகரத்து பெற்ற அவர், 1991 ஆம் ஆண்டில் பில்லியனர் டெட் டேர்னரை மணந்தார் . 1990 ஆம் ஆண்டில் வெளியான ஸ்டான்லி & ஐரிஸ் திரைப்படம் வணிக ரீதியாக வெற்றி பெறவில்லை. இதன் பிறகு நடிப்பில் இருந்து ஓய்வு பெற்றார்.
ஜேன் சீமோர் ஃபோண்டா ஒரு அமெரிக்க நடிகை, அரசியல் ஆர்வலர் மற்றும் முன்னாள் விளம்பர மாதிரி ஆவார். இரண்டு அகாதமி விருதுகள், இரண்டு பிரித்தானிய அகாடமி திரைப்பட விருதுகள், ஏழு கோல்டன் குளோப் விருதுகள், பிரைம் டைம் எம்மி விருது, ஏ.எஃப்.ஐ வாழ்க்கை சாதனை விருது மற்றும் கௌரவ கோல்டன் லயன் உள்ளிட்ட பல்வேறு பாராட்டுகளைப் பெற்றுள்ளார்.
இடைக்கால நகரத்தின் வளர்ந்த கோபுரங்களில், பழைய அகழியைக் கண்டும் காணாதது போல், ஒரு போர்வீரர் துறவியான சேக் அப்துல்லா ஷா சாங்கலின் கல்லறை உள்ளது. பாரசீக மொழியில் எழுதப்பட்டு 1455 தேதியிட்ட கல்வெட்டினைக் கொண்ட இக்கல்லறை மீண்டும் கட்டப்பட்டுள்ளது. கல்வெட்டு, இப்போது வாயிலில் இணைக்கப்பட்டுள்ளது. வரலாற்றின் ஒரு பதிவு, இஸ்லாத்தின் ஆரம்ப நாட்களில் நகரத்தில் குடியேறிய முஸ்லிம்களின் சிறிய சமூகத்திற்கு எதிராக உள்ளூர் மக்கள் கொடுமை செய்த பின்னர், ஷேர் தோர் வந்ததையும், போஜாவை இஸ்லாமிற்கு மாற்றியதையும் இது விவரிக்கிறது. இந்த கதை புகழ்பெற்ற போஜ ராஜனைக் குறிக்கவில்லை, ஆனாலும் பதினைந்தாம் நூற்றாண்டில் போஜாவின் வாழ்க்கை வரலாறு, சமஸ்கிருத மற்றும் பாரசீக இலக்கிய ஆதாரங்களில் அவரது மரபுக்கு ஏற்றவாறு அந்த நேரத்தில் மேற்கொள்ளப்பட்ட முயற்சிகளையும் குறிக்கிறது.
நகரத்தின் வரலாற்று பகுதிகள் ஒரு சிறிய மலையில் அமைந்துள்ள மணற்கல் கோட்டையால் ஆதிக்கம் செலுத்துகின்றன. அநேகமாக ஆரம்பகால ஆதாரங்களில் குறிப்பிடப்பட்டுள்ள பண்டைய தரகிரியின் தளத்தில், டெல்லியின் சுல்தானான முகம்மது பின் துக்ளக் என்பவரால் கட்டப்பட்டதாக கருதப்படுகிறது. ஆலம்கர் காலத்தில் 1684-85 வரை தேதியிடப்பட்ட நுழைவாயில்களில் ஒன்று, பிற்காலத்தில் சேர்க்கப்பட்டது. கோட்டையின் உள்ளே ஒரு பெரிய ஆழமான பாறையால் வெட்டப்பட்ட கோட்டையும், பின்னர் தாரின் மஹாராஜாவின் அரண்மனையும் முகலாய காலத்தின் நேர்த்தியான தூண் மண்டபத்தை உள்ளடக்கியது. இது பதினேழாம் நூற்றாண்டின் நடுப்பகுதியில் அமைக்கப்பட்டது. கோவில் பகுதிகள் மற்றும் இடைக்கால காலத்திற்கு முந்தைய படங்களின் சிறிய தொகுப்பைக் கொண்டு ஒரு வெளிப்புற அருங்காட்சியகம் உள்ளது.
தாரின் மிகவும் பழமையான பகுதிகள் நகரத்தின் மேற்கு மற்றும் தெற்கு பக்கங்களில் சிறந்த முறையில் பாதுகாக்கப்பட்டுள்ள பிரம்மாண்டமான மண் கோபுரங்கள். இவை ஒன்பதாம் நூற்றாண்டில் தொடங்கி கட்டப்பட்டவை. மேலும் இந்நகரம் வட்டமாகவும், தொடர்ச்சியான அகழிகளால் சூழப்பட்டதாகவும் காணப்படுகின்றன. இந்த தள்வமைப்பு தக்காணப் பீடபூமியில் உள்ள வாரங்கலை ஒத்துள்ளது. வட இந்தியாவில் தனித்துவமான மற்றும் பரமாரப் பேரரசின் முக்கியமான மரபு, தார் வட்ட கோபுரங்கள். கட்டுமான நோக்கங்களுக்கான பொருளைப் பயன்படுத்தி செங்கல் தயாரிப்பாளர்கள் மற்றும் பிறரால் அழிக்கப்படுகிறது. நகரத்தின் வடகிழக்கு பக்கத்தில், நவீன வீடுகள் மற்றும் பிற கட்டிடங்களுக்கு அடியில் கோபுரம் மற்றும் அகழி காணாமல் போயுள்ளன.
ஷேக் சாங்கலின் கல்லறை போன்ற நகரத்தின் தெற்கே உள்ள லாட் மஸ்ஜித் அல்லது 'தூண் மசூதி' 1405 இல் திலாவர் கானால் ஜமா மசூதியாக கட்டப்பட்டது. இது 11 ஆம் நூற்றாண்டில் அமைக்கப்பட்டதாக நம்பப்படும் தார் இரும்புத் தூணிலிருந்து இப்பெயரைப் பெற்றது. மிக சமீபத்திய நிகழ்வின்படி கிட்டத்தட்ட 13.2 மீ உயரத்தில் இருந்த தூண் விழுந்து உடைந்துள்ளது. எஞ்சியிருக்கும் மூன்று பாகங்கள் மசூதிக்கு வெளியே ஒரு சிறிய மேடையில் வைக்கப்பட்டுள்ளன. இது 1598 இல் முகலாய பேரரசர் அக்பரின் வருகையை பதிவுசெய்த ஒரு கல்வெட்டைக் கொண்டுள்ளது. தூணின் அசல் கல் அடிவாரமும் அருகிலேயே வைக்கப்பட்டுள்ளது.
இது 21 57 'மற்றும் 23 15' இடையே வடக்கிலும், 74 37 'மற்றும் 75 37' இடையே கிழக்கிலும் உள்ளது. வடக்கே ரத்லம், கிழக்கில் இந்தூரின் சில பகுதிகள், தெற்கில் பர்வானி, மற்றும் மேற்கில் ஜஹாபுஹா மற்றும் அலிராஜ்பூர் எல்லைகளாக அமைந்துள்ளது. மேலும் இந்நகரம் மஹெளவுக்கு மேற்கே கடல் மட்டத்திலிருந்து மேலே அமைந்துள்ளது. இது மலைகளால் சூழப்பட்ட ஏரிகள் மற்றும் மரங்களுக்கிடையே அழகாக அமைந்துள்ளது. மேலும் இதில் பழமையான கோபுரங்கள், பல சுவாரஸ்யமான கட்டிடங்கள் தவிர, சில கலாச்சார, வரலாற்று மற்றும் தேசிய முக்கியத்துவம் வாய்ந்த பதிவுகளைக் கொண்டுள்ளது.
இந்தியாவில் மேற்கு மத்திய பிரதேச மாநிலத்தின் மால்வா பகுதியில் அமைந்துள்ள ஒரு நகரம் தார் . இது தார் மாவட்டத்தின் நிர்வாக தலைமையகமாகும். இந்நகரத்தின் தொல்லியல் அகழாய்வில் தார் இரும்புத் தூண் மற்றும் தார் நகரத்தின் அம்பிகை சிற்பம் கண்டெடுக்கப்பட்டுள்ளது.
ஐதராபாத்தில் உள்ள மண்டல ஆராய்ச்சி ஆய்வகத்தில் பருத்தி விதை பதப்படுத்துதல் மற்றும் ஆமணக்கு எண்ணெய் வழிப் பொருள்கள் குறித்து 1950 முதல் 22 ஆண்டுகள் ஆராய்ச்சி செய்தார். இந்த நேரத்தில், இவர் 150 வெளியீடுகளை வெளியிட்டும் 11 காப்புரிமைகளையும் பெற்றார். 1971 ஆம் ஆண்டில், மும்பையில் உள்ள புரத உணவுகள் மற்றும் ஊட்டச்சத்து மேம்பாட்டுக் கழகத்தின் நிர்வாக இயக்குநரானார். 1977 ஆம் ஆண்டில், அச்சயா மைசூரின் மத்திய உணவு தொழில்நுட்ப ஆராய்ச்சி நிறுவனத்திற்கு சென்றார். அங்கு ஐக்கிய நாடுகள் சபையின் பல்கலைக்கழக திட்டத்தின் ஆலோசகராக வளரும் நாடுகளைச் சேர்ந்த கூட்டாளர்களுக்கு உணவு அறிவியல் மற்றும் தொழில்நுட்பத்தில் மேம்பட்ட பயிற்சிக்காக பணியாற்றினார். 1983 ஆம் ஆண்டில் பணியில் இருந்து ஓய்வு பெற்ற பின்னர் பல நூல்களை எழுதினார்.
கே. டி. அச்சயா ஒரு சிறந்த எண்ணெய் வேதியியலாளர், உணவு அறிவியலாளர், ஊட்டச்சத்து நிபுணர் மற்றும் உணவு வரலாற்றாசிரியர் ஆவார். இவர் இந்திய உணவு ஒரு வரலாற்றுக் கையேடு , பிரிட்டிஷ் இந்தியாவின் உணவுத் தொழில்கள் , இந்திய உணவின் வரலாற்று அகராதி ஆகிய நூல்களின் ஆசிரியர் ஆவார் .
கே. டி. அச்சயா 1923 அக்டோபர் 6 ஆம் நாள் சென்னை மாகாணத்தின் கொல்லேகலில் பிறந்தார். 1943 இல் மெட்ராஸ் பல்கலைக்கழகத்தில் பட்டம் பெற்ற பிறகு, அடுத்த மூன்று ஆண்டுகளுக்கு இந்திய அறிவியல் கழகத்தில் பணியாற்றினார். ஐக்கிய இராச்சியத்தில் உள்ள லிவர்பூல் பல்கலைக்கழகத்தில் முனைவர் பட்ட ஆய்வு செய்தார்.